text: Samuelsens søster valgt ind  
  16 september 2011 kl. 00.04
  Liberal Alliances spidskandidat i Sydjylland, Mette Bock, på vej ind i Folketinget efter partiets flotte valg .  
  Den 54-årige søster til parties stifter Anders Samuelsen bor - som broderen - i Horsens. Hun medbringer et imponerende CV med flere høje uddannelser og en karriere med en række høje stillinger bag sig.
  Bl.a. som direktør, konsulent, prorektor og chefredaktør. Nu kan hun snart skrive MF på sit CV.
   
   
  
  Også SF og de radikale 
  Mette Bock har tidligere været medlem af SF, som hun var folketingskandidat for i 1994. Ved valget i 2001 var hun folketingskandidat for Det Radikale Venstre, og indtil 2006 næstformand for partiets landsorganisation. Men i 2007, da Ny Alliance blev dannet, erklærede hun sin sympati for det nye parti.
  Hun er født Samuelsen, men fik efternavnet Bock via giftemålet med seminarielektor Hans Jørn Bock i 1978. Parret har tre voksne børn.
  